**טקסט עמ'37**

**הלחם - איך יוצרים קולנוע**

**מטרות השיעור**

* להציג את דרך התצורה של יצירת מילים בעברים.
* תרגול בנושא הלחמים, פירוק הלחמים לבסיסהם והמצאת מילים חדשות.
* יצירת מילים חדשות משני בסיסים כהלחם ורכישת אוצר מילים.

**מה זה הלחם ?**

ההלחם הוא יצירת מילים על ידי הרכבת שתי מילים ביחד.

אחת הדרכים ליצירת מילים בעברית החדשה היא הרכבת שתי מילים למילה אחת.

לפעמים תוך כדי ההרכבה נשמטים הגאים ואותיות מאחת המילים או משתיהן

למשל:

המילה ַרמְזֹור שנוצרה מהרכבת המילים :

רמֶז + ואֹור

 ולפעמים שתי המילים

המורכבות רק נצמדות זו לזו

למשל: המילה חַיְדַק שנוצרה מהמילים חַי +ודַק

הנה כמה דוגמאות למילים שהן הלחמים בעברית:

דַחְּפֹור = דוחף + חופר

ַרּכֶבֶל = רכבת + כבל

ּפֶלֶאפֹון =פלא + טלפון

קֹולְנֹועַ = קול + תנועה

קְַרנַף = קרן + אף

אֹופַנֹועַ =אופן + נוע

ּכַסְּפֹומָט =כסף + אוטומט

מֹונִית =מכונית + מונֶה

ַרמְקֹול =רם + קול

ּכַדּוֶרגֶל =כדור + רגל

\*\*כחומר עזר והרחבת הידע ׁמצורף שיר איך יוצרים מילים למשוררת

מירי צללזון

אֵיך מְחַבְּרִים מִילָה מִשְתֵּי מִילִים

לִפְעָמִים לוֹקְחִים מִילִים

מְחַבְּרִים אוֹתָן מַמָש

וּפִתְאוֹם... יֵש עוֹד מִילָה,

שֵם שֶל מַשֶהוּ חָדָש!

לְמָשָל מִילָה: "רַמְזוֹר"

הִיא גַם "רֶמֶז" וְגַם "אוֹר"

וּמִילָה כְּמוֹ "מִגְדָלוֹר"

הִיא .............. שֶיֵש בּוֹ .............

"מִדְרָכָה" שֶהִיא "רְחוֹב"

בְּקִיצוּר הִיא: "מִדְרְחוֹב"

לוּ הָיְיתָה גַם מִדְרָכָה,

שֶדוֹמָה הִיא לְ"רַכֶּבֶת"

אֵיך נִקְרָא לָה?

- "...................."

כָּך אֶפְשָר גַם לְקַצֵר!

שֵם קָצָר יָפֶה יוֹתֵר!

"פַּח אַשְפָּה" – "אַשְפָּה" וּ"פַח",

שְתֵי מִילִים – אָרוֹך כָּל כָּך!

לוּ הָיִיתָ בֶּן-יְהוּדָה

אָז אוּלַי בּוֹחֵר הָיִיתָ

לְחַבֵּר "אַשְפָּה" עִם "פַּח",

שֵם קָצָר... אוּלַי: .............. ?

גַם חַיוֹת וְצִיפּוֹרִים

יֵש לָהֶם שֵמוֹת קְצָרִים

מִמִילִים שֶמְחַבְּרִים:

יֵש צִיפּוֹר יְפַת-כְּנָפַיִים,

עָפָה לָה מֵעַל לַמַיִם,

בַּמָקוֹר "שוֹלָה" הִיא "דָג",

וְהַשֵם שֶלָה: "שַלְדָג"!

יֵש גַם מִין חַיָה כָּזֹאת

עִם הַ"קֶרֶן" עַל הָ"אַף",

מַה הַשֵם שֶלָה ?

"....................."

... לוּ הָיְיתָה חַיָה כָּזֹאת

עִם הָ"רֶגֶל" עַל הָ"אַף"

אֵיזֶה שֵם נַמְצִיא? -

"......................"

הִנֵה כָּך, אַתֶּם רוֹאִים,

כָּכָה מַמְצִיאִים מִילִים!

יֵש גַם מִין פֵּירוֹת כָּאֵלֶה,

עִם שֵמוֹת - הַפְלֵא וָפֶלֶא!

חֲדָשִים וּמְשוּנִים

- שֵם אֶחָד לִשְנֵי מִינִים!

לְמָשָל, לָקְחוּ "תַפּוּז"

וְחִיבְּרוּ עִם "קְלֶמֶנְטִינָה"

וְלַפְּרִי שֶהֵם יָצְרוּ

שֵם הִמְצִיאוּ: "תַפּוּזִינָה"...

יֵש בַּשוּק עוֹד פְּרִי כָּזֶה,

שֶקוֹרְאִים לוֹ: "אֶשְכּוֹלִינָה"

כִּי אֶת מִי חִיבְּרוּ עִם מִי?

................. עִם ..................

וְ... נַגִיד שֶיוֹם אֶחָד

יְיַצְרוּ עוֹד פְּרִי נֶחְמָד

מִ"לִימוֹן" וּ"קְלֶמֶנְטִינָה"

אֵיך נִקְרָא לוֹ?

"..........................."

יֵש גַם פְּרִי מְאוֹד טָעִים

עִם הַשֵם "אֲפַרְשְזִיף"

כִּי אֶת מִי חִיבְּרוּ עִם מִי?

אֲפַרְסֵק וְגַם ....................

לוּ הָיִיתָ בֶּן-יְהוּדָה

אֵיזֶה שֵם מַמְצִיא הָיִיתָ

לַפֵּירוֹת שֶנְדַמְיֵין

(כִּי פֵּירוֹת כָּאֵלֶה אֵין!)

לְמָשָל, לִפְרִי פָּשוּט

"אֲפַרְסֵק" שֶהוּא גַם "תוּת"

אֵיך נִקְרָא לוֹ?

- ...............................

"תְאֵנָה" שֶהִיא "בַּנָנָה"

אֵיך נִקְרָא לָה?

".........................."

וְ"רִימוֹן" שֶהוּא "בַּנָנָה"

אֵיך נִקְרָא לוֹ?

"............................"

כָּכָה נַמְצִיא הַרְבֵּה מִילִים

וְשֵמוֹת קְצָת מְשוּנִים,

כִּי אוּלַי יִהְיוּ עוֹד פַּעַם

מִין פֵּירוֹת בְּזֶה הַטַעַם?

מירי צללזון

לוּ הָיִיתָ בֶּן-יְהוּדָה

חוברת להוראת השפה העברית ומקורותיה **–** לגיל הרך

 (מתוך החוברת: "לו היית בן-יהודה" הוצאת שרה בץ ועזריאל ניצני, טל': 7301642 –03 )

אֵיך כּוּלָם יוֹצְרִים מִילִים

עַכְשָיו אוּלַי הֵבַנְתֶם אֵיך

יוֹצְרִים אֶת הַמִילִים,

בְּתַבְנִיוֹת וּבְצוּרוֹת,

בְּכָל מִינֵי צְלִילִים!

מִבֶּן-יְהוּדָה עַד הַיוֹם

חָלְפוּ מֵאָה שָנִים,

וְלַמִילוֹן שֶהוּא כָּתַב

נוֹסְפוּ הַרְבֵּה מִילִים...

הַיוֹם כְּבָר מְדַבְּרִים עִבְרִית

בַּבַּיִת, בָּרְחוֹב,

מִיוֹם לְיוֹם בְּכָל מָקוֹם

יוֹצְרִים מִילִים לָרוֹב!

כִּי לֹא רַק וַעַד הַלָשוֹן

וְלֹא רַק הַמוּמְחִים

אֶת הַמִילִים הַחֲדָשוֹת

יוֹצְרִים וּמַחְלִיטִים,

אֶלָא כּוּלָנוּ - כָּל הָעַם!

יוֹצְרִים אֶת הַשָׂפָה

וְהִיא שֶלָנוּ, שֶל כּוּלָם!!!

לָכֵן הִיא כֹּה יָפָה!